fi en en en en fi fi fi fi ca fi fi en en ro ro hbs_lat ru en id en fi de fi tr fi uz fi fi fi fi fi fi en fi fi fi fi fi fi fi fi fi fi fi fi fi fi fi fi id fi en fi lv lv lt fi lv fi en hu cs ms et fi fi fi fi fi fi id fi fi fi fi de ms it fi fi fi nl fi fi fi fi fi nb fi tr fr fi fr fi id fi uz fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi id fi en fi id lv lv lt fi lv fi en hu cs ms et fi fi fi fi fi fi id fi fi fi fi fi fi fi ca fi fi fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi ca fi fi fr fi fi ca fi fi fi fi sv en fy fi fi fi fi fi en fi en en fi en en
The store will not work correctly in the case when cookies are disabled.
JavaScript seems to be disabled in your browser. For the best experience on our site, be sure to turn on Javascript in your browser.
Teknisen häiriön vuoksi vaatteet eivät juuri nyt ole ostettavissa. Pahoittelemme tilannetta.
Asiakaspalvelumme avoinna ma-to 9-16, pe 9-15
Jos jotain olemme vuosikymmenten mittaisella matkallamme oppineet, niin sen, että hyvä arki on usein pienestä kiinni. Pienillä asioilla kun voi olla isojakin vaikutuksia – sinuun, minuun ja tähän kaikkeen mahtavuuteen ympärillämme. Siksi meillä on muutama pieni suuri periaate, joista emme tingi.
Ihan oikeasti, jokaista yksityiskohtaa myöten. Miksi tuote on suunniteltu? Missä se on valmistettu, mistä se on valmistettu, kuka sen on valmistanut? Ovathan valmistajan arvot kohdillaan? Millainen on tuotteen matka valmistajalta luoksemme? Vastaahan laatu varmasti odotuksia?
Koska tämä maailma ei kaipaa enää yhtään kertakäyttöistä tai epäeettistä asiaa, haluamme panostaa tuotteisiin, jotka kestävät tarkastelun ja ilahduttavat käyttäjäänsä vielä pitkään ostohetken jälkeenkin.
Leijonanosa eli yli 80 % tuotteistamme suunnitellaan Suomessa. Miksi? Haluamme varmistua siitä, että jokaisella tuotteella on tarkoitus. Että se toimii, kestää ja ilahduttaa. On aina enemmän kuin hintansa arvoinen. Ei mitään vähäpätöisiä tavoitteita, tiedetään. Siksi kannamme mieluusti itse suunnitteluvastuun.
Niin ja entä ne loput 20 %? Samat periaatteet pätevät niihinkin – vähempi ei riitä. Onneksi on olemassa muitakin yhtä tinkimättömiä. Heidän suunnitteluunsa ja tuotteisiinsa voimme luottaa.
Työllistämme perhe- ja pienyrittäjiä.
Koska olemme noin 60 työntekijällämme itse maailman mittakaavassa pieni yritys, ymmärrämme kompaktin koon tuovan mukanaan inhimillisyyttä ja läpinäkyvyyttä. Mahdollisuuden kysyä, kuunnella ja keskustella. Hahmottaa koko tuotantoketju. Vierailla tehtaalla. Tutustua ihmisiin. Vaikuttaa asioihin. Mahdollistaa myös sikäläisille työntekijöille hyvä arki. Siksi suosimme kaikessa tuotannossamme perhe- ja pienyrityksiä.
Se ei ole aina se halvin tai helpoin vaihtoehto. Mutta se on mielestämme oikein.
Vaikka työ on meille jokaiselle tärkeää, työllistyminen ei ole kaikille yhtä helppoa. Siksi haluamme auttaa tarjoamalla mielekkäitä tuotevalmistukseen liittyviä tehtäviä esimerkiksi erilaisille työkeskuksille ja Pelastusarmeijan asumispalveluyksikön asukkaille. Näissä työpajoissa valmistettiin viime vuonna huolella, innolla ja sydämellä lähes 30 000 yksittäistä tuotettamme.
Vaikkapa puisten Aarikka-korujen kokoaminen onnistuu tarvittaessa myös kotioloissa, ja on monelle mieluinen keino kartuttaa lisäansioita muun elämän ohessa. Talomme pisin kotityöura onkin jatkunut jo 34 vuotta.
Teemme jokaista tuotettamme käsityönä.
Koska inhimillisyys on meille tärkeää, haluamme, että jokaiseen tuotteeseemme jättää jälkensä ihan oikea ihminen. Siksi osa niistä syntyy alusta loppuun käsityönä, jotkut osittain. Mutta aina tarkkuudella, taidolla ja ammattiylpeydellä. Tunteella, johon kone ei kykene.
Esimerkiksi ikonisen Aarikan Pässin valmistukseen lukeutuu kymmenen eri käsityövaihetta. Pelkkiä tuotantotehokkuuksia tuijottavat voisivat moista kauhistua, mutta me olemme siitä pelkästään ylpeitä. Sielu ei synny liukuhihnalla.
Isoin vaikutus on pienillä. Heistä on kiinni huominen. Siksi tulemme aina olemaan lasten puolella. Tuemme lasten kulttuuria. Kehitämme pelejä ja leluja. Kannustamme, aktivoimme, kunnioitamme. Autamme rakentamaan taitoja, jotka kantavat läpi elämän. Kehkeilemme maailmaan lisää naurua pienille ja isoille. Yhdessä.
Tähän liittyy myös yksi tärkeä missio – tahdomme, että ruudun ulkopuolellakin on elämää. Ei siis ole sattumaa, että valikoimistamme löytyy poikkeuksellisen paljon ihan analogisia, kouriintuntuvia kortteja, paloja, noppia, nappuloita ja hahmoja.
Monet yritykset ottavat riveihinsä harjoittelijoita ja kesätyöntekijöitä. Hyvä niin. Me suhtaudumme kuitenkin asiaan vielä astetta vakavammin kasvattamalla nuoria työelämään. Vähän kuin perhe, mutta työsellainen. Vähän enemmän se ehkä vaatii, mutta kokemuksemme mukaan se on myös molemmille osapuolille antoisampaa.
Vuosien varrella olemme saatelleet työelämään jo satoja nuoria, joista moni on iloksemme taloon jäänytkin. Mutta luvuilla kerskuminen sikseen. Tässäkin työssä uskomme enemmän laatuun kuin määrään.
Kiinnostavatko uutuudet, kampanjat ja kuulumiset?
Kiinnostavatko uutuudet, kampanjat ja kuulumiset?
Tilaa etukirjeemme sähköpostiisi, niin pidämme sinut ajan tasalla.
Martinex konserni - laatubrändejä jo vuodesta 1986
Martinex konserni on suomalainen perheyhtiö, jonka toiminta kattaa laadukkaiden sisustus- ja kodintarvikkeiden, leikkikalujen, pelien, tekstiilien ja laukkujen valmistuksen ja maahantuonnin. Lisäksi se toimii tukkuliikkeenä ja on yksi Suomen monipuolisimmista verkkokauppatoimijoista. Vuonna 2021 sen palveluksessa oli 75 henkilöä ja sen tuotteita vietiin yli 50 maahan. Verkkokaupat: martinexshop.com, aarikka.fi, maiafamily.fi.
Asiakaspalvelu avoinna ma-to 9-16, pe 9-15
Martinex Shop avoinna ti-pe 11-18, la 10-15
Kuninkaanväylä 37, 20320 Turku
p. 050 464 9792
© Martinex. All rights Reserved
© Martinex. All rights Reserved